שאלה בתורשה מורחב
במין מסוים של אבטיח יש שלושה פנוטיפים לצבע פרי: צהוב, ירוק, מפוספס (צהוב-ירוק), ושני פנוטיפים לצורת הפרי: עגול וארוך.
ידוע שבהכלאת זן טהור של אבטיח בעל פירות עגולים עם זן טהור של אבטיח בעל פירות   
         ארוכים, לכל הצמחים המתקבלים פירות עגולים.

בהכלאת צמחי אבטיח התפלגו הצמחים הצאצאים על-פי צבע הפירות ועל-פי צורתם באופן הבא:

	צורת	הפרי	
צבע הפרי	פרי עגול	פרי ארוך	
צהוב	10	8	
ירוק	10	10	
מפוספס	21	20	

1.	קבע את הגנוטיפ ואת הפנוטיפ של צמחי האבטיח שהוכלאו. נמק את קביעתך. הקפד לצרף מקרא.  (5 נקודות)

2.	צמח הטרוזיגוט לצורת הפרי, בעל פירות מפוספסים, הוכלא עם צמח הטרוזיגוט לצורת	הפרי, בעל פירות צהובים. מהי ההסתברות לקבלת צמח בעל פירות מפוספסים 	עגולים? נמק.	(4 נקודות)

3.	כל תאי האבטיח מקורם בתא אחד- הזיגוטה. כיצד תסביר את העובדה שתאי קליפת 	אבטיח מכילים  צבען (פיגמנט) ירוק או צהוב, ואילו תאי הציפה מכילים צבען אדום?  (3 נקודות)

4.	חוקר זיהה את רצפי הבסיסים בגן הקובע את יצירת הצבענים בתאי קליפת האבטיח. הסבר בקצרה את הקשר בין רצפי הבסיסים לבין יצירת צבענים.  (4 נקודות)

5.	באותו מין אבטיח זוהה גן נוסף, המקנה עמידות בפני מחלת עלים. נמצא שרוב צמחי 	האבטיח שפירותיהם עגולים עמידים בפני מחלת העלים. הצע הסבר גנטי לתופעה זו.  (2 נקודות)